Libellula quadrimaculata

A **libélula maculada** (***Libellula quadrimaculata***) é unha especie de libélula da familia Libellulidae, que se encontra en Europa, Asia e Norteamérica (en Alasca é o insecto oficial do estado). En Europa chega ao círculo polar, e nas zonas montañosas ata os 1000 metros de altura. Mide de 4 a 4,5 centímetros de envergadura alar e de 7 a 8,5 centímetros de longo. Forma grandes enxames ao migrar.

O estadio adulto pode verse en primavera. As larvas teñen un ciclo de desenvolvemento de dous anos. Os adultos aliméntanse predominantemente de mosquitos e quironómidos; as larvas aliméntanse principalmente doutras larvas de insectos acuáticos e de cágados de anfibios.

O seu nome científico procede das catro manchas que ten nas súas ás. Hai unha forma variante, *praenubila* Newman, que ten unhas manchas alares esaxeradas. Isto crese que está relacionado coa temperatura da auga durante o desenvolvemento larval e parece que é máis común en Europa que en América.

## Hábitat 
Esta libélula é moi activa e vive en lagoas, pozas estacionais, e ríos de correntes lentas.

## Identificación 
A cor castaña das súas catro manchas alares faina inconfundible.

## Comportamento 
O macho considérase que é moi agresivo e defende o seu territorio das incursións doutros machos da súa especie. O macho ten preferencia por pousarse en sitios prominentes e a miúdo torna aos mesmos pousadeiros na marxe das lagoas e pozas desde onde vixía a chegada de intrusos. Desde alí os machos teñen unha visión favorable do ceo. Observan unha sección do ceo con menos radiación pero cunha maior saturación UV e azul-violeta. Así, os seus ollos, que son sensibles ao azul e ao ultravioleta, están optimizados para a detección de insectos voadores contra o ceo azul. Ambos os sexos son bos voadores e o apareamento ten lugar en voo. A femia pon ovos sobre a vexetación flotante. O desenvolvemento dos embrións dura de dúas sete semanas, segundo a temperatura. A etapa larval pasa por doce ou máis fases. O período entre mudas é variable. A primeira muda ocorre na primeira ou segunda semana, pero as seguintes poden tardar 72 días. Antes da metamorfose, a larva pode tamén pasar por unha diapausa de hibernación. En cambio, despois da eclosión do imago, este madura nuns 18 días e os adultos non viven máis duns 48 días, polo que pasan a maior parte da súa vida como larvas.

## Predadores 
A libélula de maior tamaño *Anax imperator* é un dos predadores desta especie. Outro é o escaravello *Cicindela campestris*.

## Galería 

Libellula quadrimaculata LC0270.jpg|Femia.
Four-spotted chaser (Libellula quadrimaculata) female dorsal.jpg|Femia, variante *praenubila*.
Libellula quadrimaculata in flight-pjt3.jpg|En voo.
Libellula quadrimaculata.ogv|thumbtime=0:52|Cazando e volvendo a un sitio favorito para pousarse nunha lagoa.
Naiad - Libellula quadrimaculata.jpg|Larva 5x.
Libellula quadrimaculata detail1.jpg|Abdome da larva con espiñas dorsais.
Libellula quadrimaculata Ecdysis1.jpg|Ecdise e saída do imago da larva.
Libellula quadrimaculata Ecdysis2.jpg|Ecdise e saída do imago da larva.
Libellula quadrimaculata Ecdysis3.jpg|Ecdise e saída do imago da larva.
Libellula quadrimaculata Ecdysis4.jpg|Ecdise e saída do imago da larva.
Libellula quadrimaculata Ecdysis7.jpg|Ecdise e saída do imago da larva.

## Notas 
## Véxase tamén 
### Ligazóns externas 
* Four-spotted chaser British Dragonfly Society
* Libellula quadrimaculata en funet.fi